sasicodes/solvari-1 huggingface dataset:
வில் அர்ஜுன் மீது சாட்டிய குற்றச்சாட்டிற்கு என்னிடம் வீடியோ ஆதாரம் உள்ளது சுருதிஹரிஹரன் பரபரப்பு நீங்கள் இந்த நாட்டின் பொக்கிஷம்.. உங்களை காப்பாற்றுவது எங்கள் கடமை.. நெல் ஜெயராமன் மருத்துவச் செலவை ஏற்ற நடிகர் சிவகார்த்திகேயன் ராகுல் காந்தியின் மீது புகார் அளித்த சவார்க்கரின் பேரன்.....ஆங்கிலேயருக்கு கடிதம் எழுதி வெளியே வந்தவர் சவார்க்கர்.... நியூட்ரினோ திட்டத்துக்கான அனுமதியை எதிர்த்து தேசிய சுற்றுச்சூழல் ஆணையத்தில் தமிழக அரசு உடனடியாக மேல்முறையீடு செய்ய வேண்டும் ஸ்டாலின்
குறித்த நோய்த்தாக்கத்தால் நூற்றிற்கும் அதிகமானோர் பாதிக்கப்பட்டிருந்த நிலையில் இவ்வாரம் இந்நோய் தாக்கத்தால் வைத்தியசாலைகளில் அனுமதிக்கப்பட்டவர்களின் எண்ணிக்கை குறைவடைந்துள்ளதாக சுகாதார அமைச்சின் தொற்றுநோய் தடுப்பு பிரிவின் இயக்குநர் வைத்தியர் அனில் திஸாநாயக்க தெரிவித்துள்ளார்.
எவ்வாறாயினும் இந்த வைரஸ் தாக்கத்தை கட்டுப்படுத்தியுள்ளதாகவும் நோய் பரவாமல் தடுக்கும் நடைமுறைகளை துரிதமாக மேற்கொண்டு வருவதாகவும் வைத்தியர் அனில் திஸாநாயக்க மேலும் தெரிவித்துள்ளார்.
இஸ்லாத்தை ஏற்ற பெரியார்தாசன் நிர்வாகிகளுக்கு அளித்த பரபரப்பு பேட்டியின் நேரடி வீடியோ காட்சி தமிழ்நாடு தவ்ஹீத் ஜமாஅத் முக்கியச் செய்திகள்இஸ்லாத்தை ஏற்ற பெரியார்தாசன் நிர்வாகிகளுக்கு அளித்த பரபரப்பு பேட்டியின் நேரடி வீடியோ காட்சி இஸ்லாத்தை ஏற்ற பெரியார்தாசன் நிர்வாகிகளுக்கு அளித்த பரபரப்பு பேட்டியின் நேரடி வீடியோ காட்சி சமீபத்தில் இஸ்லாத்தை ஏற்ற பெரியார்தாசன் தற்போது அப்துல்லாஹ் அவர்களை ரியாத் நிர்வாகிகள் நேரில் சந்தித்து அவர் இஸ்லாத்தை ஏற்றது தொடர்பாக கேள்வி கேட்டு பேட்டி கண்டனர்.
புதிதாக தேர்வான பட்டதாரி ஆசிரியர்களுக்கு மாவட்டந்தோறும்சிறப்பு பயிற்சி நடத்த வேண்டும் என சி.இ.ஓ.க்களுக்கு கல்வித்துறை உத்தரவு பிறப்பித்துள்ளது.
ஏழாம் நூற்றாண்டின் பிற்பகுதியில் பல்லவர்களின் துறைமுக நகரமாம் மாமல்லபுர கடற்கரை சூரியன் மேற்கே பழுத்த கோவைப்பழ வெளிச்சக்கீற்றை தன் அன்றைய நாளின் இறுதி மூச்சாய் விட்டுக் கொண்டிருந்தது.
அந்திசாயும் இளம்மாலை நேரமானதால் பொருட்கள் கப்பலில் ஏற்றப்படுவதும் வந்த கப்பலில் இருந்து பொருட்கள் இறக்கப்படுவதுமாக துறைமுகம் மிகவும் சுறுசுறுப்பாக காணப்பட.. அயல் தேச வியாபாரிகள் தாங்கள் தங்கள் தேசத்திலிருந்து கொணர்ந்த வைரம் ரத்தினம் வைடூரியம் கோமேதகம் பவளம் மரகதம் மற்றும் விலை உயர்ந்த கற்களிலான அலங்கார அணிகலன்களையும் வாசனை திரவியங்களையும் பல வேலைப்பாடுகளுடன் கூடிய பாத்திரங்களையும் அரேபிய வியாபாரிகளோ உயர்ஜாதி புரவிகளையும் பேரீச்ச பழங்களையும் உள்ளூர் வியாபர்களிடம் பண்டமாற்று முறையில் அதற்கு ஈடாக ஏலக்காய் மிளகு வசம்பு இலவங்கம் மிளகாய் மற்றும் பல வாசனை பொருட்களையும் அழகிய சிற்பங்களையும் கற்சிலைகளையும் தங்கம் வெள்ளி முத்து பவழமாகவோ அணிகலனமாகவோ மாற்றிக்கொண்டிருந்தனர்.
மாமல்லபுரத்தில் செல்வம் கோலோச்சிக்கொண்டிருந்த காலம் அது.. மாலை நேரங்களில் அந்நகர மக்கள் தங்கள் குடும்பத்தாருடன் கூடி கடற்கரையில் சித்ரான்னம் சாப்பிடுவதும் அலையில் அடித்து வரும் சோழிகளை சிறுவர்கள் சேகரித்து அதை அடுத்த குழந்தை மீது வீசி விளையாடுவதும்.. சிறுவர்களும் சிறுமிகளும் ஒருவருக்கொருவர் மணற்பரப்பில் சண்டை இட்டு உருளுவதை அவரவர் பெற்றோர்கள் வேடிக்கை பார்த்து மகிழ்வதும் வாலிபவயது ஆண்களோ தங்கள் காதலியின் மீது கடற்கரை நண்டுகளை விட்டு அவர்கள் அலறும் சத்தத்தைக் கண்டு ரசிப்பதும் பெண்கள் தாங்களும் ஆண்களுக்கு சற்றும் சலைத்தவரில்லை என்பதை நிரூபிப்பது போல ஆண்கள் மீது அலையின் நுரையை இரு கைகளிலும் அள்ளி அவர்களுக்கு தெரியாமல் தலை மீது ஊற்றச் செய்து உடலை நனைத்து கைகொட்டிச் சிரிப்பதும் அன்றாடம் நடக்கும் வேடிக்கை நிகழ்ச்சிகள்.
அன்று சித்ரா பௌணர்மி நிலவுக் காதலி அலைக் காதலன் மீது தன் ஒளியை பாய்ச்சி அதனை வெள்ளிப் பாளங்களாய் கடலில் மிதக்க விட்டுக்கொண்டிருக்க அந்த அலையோ சில்லென்று வீசும் காற்றை தன்னில் வாங்கி நிலவுக் காதலியை பிடிக்க முடியாத கோபத்தில் ஹோவென்ற பேரிரைச்சலை பெருமூச்சாய் விட்டுக்கொண்டிருந்தது.
அந்த அலையின் ஓசையையும் மீறி உளியின் ணங் ணங் ஓசை கேட்கிறதென்றால் சிற்பிகள் பாறையில் சிலையை செதுக்கிக்கொண்டிருக்கிறார்கள் என்று கொள்ளலாம்.
ஆனால் அந்த இரவு வேலையில் எங்கெல்லாம் உளியின் ஓசை கேட்கிறதோ அங்கெல்லாம் கண்டிப்பாக அந்த பித்தன் இருக்க வேண்டும் அலையின் ஓசையும் சில்லென்று வீசும் உப்புக்காற்றையும் பொருட்படுத்தாமல் கற்சிலையை சிரத்தையாய் செதுக்கிக்கொண்டிருப்பான் அவன்.
கண்கள் பஞ்சடைந்து உடல் மெலிந்து தலை முழுவதும் கடல் நுரையை தலையில் கொட்டியபடி நரை படர்ந்து வியாபித்திருப்பதும் மோவாய் முதல் தொடை வரை நீண்ட தாடியும் பார்ப்பதற்கு பரதேசியாய் காணப்பட்டாலும் உடல் செதுக்கிய பாறையாய் உறுதியுடன் இருப்பது மட்டும் யாருக்கும் எளிதில் புரியாத அதிசியம்.
தள்ளாத வயதிலும் கையில் உளியுடன் தான் காணும் பாறையில் எல்லாம் தனக்கு தோன்றிய உருவங்களை நடு ஜாமம் வரை செதுக்கிக் கொண்டு கிடைப்பதை உண்டு நகரமெல்லாம் சுற்றி வந்த போதிலும் அவன் உறங்குவதற்கு மட்டும் சரியாக இளவஞ்சியின் வீட்டிற்குச் சென்று விடுவான்.
அன்று அவனது கால்கள் மணலில் சிக்கி தள்ளாடுவதையும் சிக்கிய கால்களை பெரும் பிராயத்தனம் பட்டு வெளியே எடுத்து மெல்ல மெல்ல இளவஞ்சியின் குடிலை நோக்கி முன்னேறியபடி நடக்க அவன் மனமோ பின்னோக்கி செல்ல ஆரம்பித்தது.
எத்தனை முறை கூறியிருக்கிறேன் இந்த நடுசாமத்தில் வரவேண்டாம் என்று ஊருக்கு ஒதுக்குபுறமாய் அமைந்த குடில் அது வெண்ணிலவு தலைக்கு நேர் வரும் நள்ளிரவு வேளை.. உளி கொண்டு அடித்த உடம்பின் வலியை சோமபாணம் உண்டு மயங்கிய நிலையில் மணல்தரையில் கால்கள் கோலம் போட இளவஞ்சியின் குடிலை வந்தியசேனன் அடைந்தபொழுது அவள் கேட்ட முதல் கேள்வி அவனை மேலும் தடுமாற வைத்தது.. இளவஞ்சி பேரரசு முதல் பெருந்தனக்காரர்கள் வரை விரும்பும் போகப்பொருள்.. அலைமகள் அள்ளித்தந்த விலைமகள்.. ஆம் சில ஆண்டுகள் முன் கடலில் சூறைக்காற்றுடன் பலத்த மழை பெய்தது.. அந்தப் பெருமழையில் கடலில் சென்ற படகுகள் கவிழ்ந்து அதில் பயணித்த அனைவரும் மூழ்க ஒரு பெட்டியில் பத்திரமாக அலையில் அடித்து கரை சேர்ந்த அந்த மழலையை இளவஞ்சி என்று நாமம் சூட்டிய வளர்த்தவள் ஊரின் நாட்டியக்காரி.
என்ன செய்வது நீயும் அனாதை நானும் அனாதை பகல் முழுவதும் பாறையை செதுக்குவதும்.. மாலை வந்தால் வலியை மறக்க மதுவை அருந்துவதும் இரவு வந்தால் இன்பம் பெற உன்னை சந்திப்பதும் முறை மாறாமல் நடப்பதுதானே என்ன குடித்து விட்டு பிதற்றுகிறாய் நீ வாழவேண்டியவன் வாலிபன் நானோ நாட்டியக்காரி பகலில் நாட்டியமாடி இரவில் ஊருக்கே விருந்து படைப்பவள் உனக்கு மட்டும் எப்பொழுதும் தனியாக விருந்து படைத்தல் என்பது நடவாத காரியம் அதை ஊரும் ஏற்காது அது மட்டுமல்ல நீயோ இளையவன்.. நானோ மூத்தவள் பின்னர் எப்படி.
பெருந்தனக்காரர்களை மட்டுமே விரும்பும் நீ.. என்னை மட்டும் எப்படி விரும்பினாய்.. உன்னுடன் சேர்த்துக்கொண்டாய்.. மற்றவர்களிடமிருந்து வேண்டிய பொருள் மட்டும்தான் கிடைக்கிறது பாசம் நேசம்.. ம்ம்ம்.. அது உன்னுடன் பழகுவதில் மட்டும் தான் கிடைக்கிறது அன்பும் கனிவான பேச்சும் இனிமையான நட்பும் என்னை உன்னுடன் பகிர்வதில் மனதிருப்தியும் கிடைக்கிறது இது தான் என்னை உன்னிடம் இணைத்தன் ரகசியம்.. புரிகிறதா.. அதற்கென்று இந்த உறவை அடிக்கடி தொடர்வது சரியென்று கூறமாட்டேன்.. உனக்கென்று ஒருத்தி கண்டிப்பாக பிறந்து இருப்பாள் அவளை வாழ்க்கை துணையாக ஏற்று இல்வாழ்வை நல்லறமாய் நடத்து அந்த அறையில் உள்ளே காற்றில் அசைந்த நெய்விளக்கின் சுடரொளி அவளின் பேச்சை ஆமோத்திப்பதாய் தன் தலையை அசைக்க சொன்னவளின் நெஞ்சில் தன் நெஞ்சம் பதித்து மெய்மறந்து பஞ்சணையில் கள்ளை உண்ணும் வண்டாய் அவள் மேனியில் மேல் மேவும் வேளையில் கண்கள் கூசும் காட்சியைக் கண்டு வீசிய காற்றில் நெய்விளக்கு தன் ஒளியை அணைத்துக் கொண்டது அவர்களைப் போல.
முயக்க நிலை முடிந்து மயக்க நிலையில் ஒருவரை ஒருவர் தயக்கத்துடன் ஒட்டிக்கொண்டிருந்த அந்த கணப்பொழுதில் வாசலின் கதவை யாரோ தட்டும் சத்தம் கேட்டது.
அந்த குகையின் இருளை தீப்பந்தங்கள் விரட்டிக் கொண்டிருக்க ஒரு உயர்ந்த பாறையில் அமர்ந்திருந்த தலைமைச் சிற்பி விக்கிரமவர்மர் தனக்கு அடுத்த நிலையுள்ள நான்கு தலைமை சிற்பிகளும் வந்து விட்டார்களா என்று அருகில் இருந்த தன் உதவியாளனைக் கேட்க.. வந்தியசேனன் மட்டும் வரவேண்டும்.. ஆள் அனுப்பி இருக்கிறேன் இன்னும் சற்று நேரத்தில் வந்து விடுவான் நீங்கள் கூற வேண்டியதை கூற ஆரம்பியுங்கள்.. அவனும் வரட்டும்.. எங்கே போய்விடப்போகிறான்.. அந்த தாசி வீட்டில் தான் இருப்பான் பாவம்.. அனாதை.. மிகச் சிறந்த திறமைசாலி எதற்கு இப்படி கள்ளுண்ணுவதிலும் காமகளியாட்டத்திலும் நேரத்தை வீணடிக்கிறானோ அவனுக்கு ஒரு திருமணம் செய்து வைத்து விட்டால் திருந்தி விடுவான் நீங்கள் தான் அப்படி கூறுகிறீர்கள்.. ஆனால் கள்ளுண்ணுவதும் கன்னியை ஆள்வதும் போதுமென்று நினைத்து விட்டானோ என்னவோ மூத்த சிற்பி உரைக்க இவன் கல்லுடனே காலத்தை செலவழித்து உளியாய் மாறியவனாயிற்றே இரும்பை கரைக்க ரசாவாதம் தெரிந்த சித்தரைத்தான் வரவழைக்க வேண்டும் தான் ஏதோ விகடமாய் கூறியதாக நினைத்து கலகலவென்று சிரிக்க ஆரம்பித்தார் மூத்த சிற்பி மறுபடியும்.
உனக்காகத்தான் காத்திருந்தோம்.. இன்னும் ஆலோசனையை துவங்கவில்லை இன்னும் ஒரு மண்டலத்தில் முடிந்துவிடும் சுற்று மதிற்சுவர் வேலை கோபுர சிற்ப வேலை மற்றும் கோவிலின் கருவறையின் கடவுள் சிலை உருவாக்கம் மட்டும் முடித்தாக வேண்டியுள்ளது மூத்த சிற்பி சொல்லச் சொல்ல ஆழ்ந்து கேட்ட விக்கிரமவர்மர் இன்று மாலை காஞ்சியிலிருந்து அரசர் ஒரு சேதி அனுப்பியிருந்தார் வரும் சித்ரா பௌர்ணமியில் கோவிலின் குடமுழுக்கு நடத்த முடிவு செய்திருப்பதை.. அதற்கு இன்னும் சரியாக இரண்டு திங்கள் தான் உள்ளது.. எனினும் கடைசி நாள் வரை வேலையை தள்ளிச் செல்வது உசிதம் அல்ல அதற்குள் எப்படியாவது முடித்து விடவேண்டும்.. என்ன புரிகிறதா தேவையான ஆட்களை வெளி ஊர்களிலிருந்து வரவழைத்துக் கொள்வோம் இப்பொழுது அதுவல்ல பிரச்சனை எனக்கு ஒரு மற்றுமொரு ரகசிய செய்தி கிடைத்தது.. வரும் அமாவாசையன்று அரசர் ரகசிய விஜயமாய் இங்கே வருவதாக செய்தி அறிந்தேன்.. எப்படியும் சில நாட்கள் இங்கே தங்க உத்தேசிட்டு இருப்பதாக கேள்விபட்டேன்.. சம்பந்தம் இல்லாமல் இதனை சொல்வேனா அப்படி தங்கும் நாட்களில் ஏதாவது ஒரு நாளாவது கடற்கரை கோவிலில் நடைபெறும் வேலையை பார்வை இட வராமலிருப்பாரா என்ன அதனால் இன்னும் அரைத்திங்களில் அதாவது வர இருக்கும்.அமாவாசைக்குள் நாம் முடிந்த அளவு வேலையில் தீவிரம் காட்ட வேண்டும் அதற்கு இரவும் பகலும் பாராமல் உழைக்க வேண்டும் இந்தச் செய்தியைக் கூறவே உங்களை அழைத்தேன் என்ன நான் சொல்வது சரிதானே என்பது போல அவர் அனைவரையும் ஒரு பார்வை பார்க்க கண்டிப்பாக வேலையை ஆளுக்கு சமமாக பிரித்து நேரம் காலம் இல்லாமல் உழைத்தால் போதும் முடித்து விடலாம்.. வந்தியசேனன் சொல்ல.. துள்ளி வரும் கடலலையை தள்ளி நின்று பார்ப்பதும்.. தூர நகர்ந்தபின் ஓடிப் போய் கால்களை நனைப்பதுமாய் அந்த இரண்டு கன்னிகள் கடற்கரையையில் விளையடிக்கொண்டிருந்தனர்.
எழுனி போதும் ஓடியாடியது கால்கள் வலிக்கின்றன வா வீட்டுக்குச் செல்வோம்.. அலைகள் பெரிதாக வருகின்றன.. ஆபத்தை விலைக்கு வாங்காதே அவளுடன் வந்த தோழி சொல்ல எதையும் காதில் வாங்காமல் அவள் அலைகளை ரசித்தப்படி தண்டை அணிந்த கால்கள் மணலில் செருக கெண்டை மீன் கண்கள் சுழல ஈர மண்ணில் ஆசை தீர விளையாடி மகிழ்ந்தாள் அவள்.
எழுனி காஞ்சியை ஆளும் இரண்டாம் நரசிம்மவர்மரின் கப்பல்படைத் தலைவன் தழும்பனின் ஒரே செல்ல மகள் முட்டி மோதி திமிரும் பெண்மையை மூடி மறைத்தும் கெட்டியாக கைவைத்து மறைத்தும் விட்டு விட்டு வீசும் கடற்காற்றில் தறிகெட்டு கலைகிறது அவள் கட்டியிருந்த சேலை.
ஆமாம் விழத்தான் செய்கிறது.. இந்த இரவு வேளையில் எங்கிருந்தோ உளியின் ஓசை கேட்கிறதே எங்கே என்று கவனித்தாயா.. வேண்டாம் இந்த விவரீதம் எழுனி.. சொல்வதைக் கேள்.. அவள் சொல்லச் சொல்ல கேளாமல் அந்தப் பாறையின் அருகில் செல்ல.. அங்கு தீப்பந்த ஒளியில் வந்தியசேனன் கோவிலின் கருவறை சிலையை வடிக்க பாறையை வெட்டியபடி இருந்தான் அவனின் கருத்த உருவமும் கல்லில் உளி கொண்டு செதுக்கும் கைகளின் தசைச் திரளும் உடம்பில் வழியும் வேர்வையும் தீப ஓளியில் மின்ன.. அப்படி ஒரு இளைஞனை எழுனி தன் வாழ்நாளிலே காணாததைப் போல காண.. இருட்டில் எரியும் தீப்பந்த வாசனையும் மீறி அவர்களின் வளையோசையும் தலையில் சூடிய மலரின் வாசமும் உளியின் வேகத்தைக் குறைக்கச் செய்தது தலையை திருப்பி சுற்றும் முற்றும் பார்த்தவன்.. பார்த்து விட்டான்.. வா சென்று விடுவோம் தோழி சொல்ல ஓடும் வேளையில் பாறையின் விளிம்பில் எழுனியின் கைபட்டு கைவளைவி உடைந்து கையைக் கீற அவளோ ஆவென கத்த அருகில் வந்த வந்தியசேனன் இரண்டு கன்னிகளை கண்டு திகைத்தான்.
உறவினர் வீட்டிற்கு வந்துள்ளோம் கடற்கரையைப் பார்க்க வந்தோம் இருட்டி விட்டது உங்களின் உளி சத்தம் கேட்டு உதவி கேட்கத்தான் வந்தோம்.. ஓ இந்த இருட்டில் இனி தனியாக வரவேண்டாம் இங்கு கயவர்கள் கள்ளுண்ண இரவில் வருவார்கள்.. சீக்கிரம் இடத்தை விட்டு நகருங்கள்.. கிடைத்த பச்சிலைகளைக் கொண்டு காயத்துக்கு மருந்திட.. எழுனியோ அவனின் திடமான அங்கங்களின் அழகிலும் அடுத்தவர் நலம் காணும் சிரத்தையும் கண்டு மலைத்தாள்.. திளைத்தாள் உணர்வை இழந்தாள் உள்ளத்தை பறிகொடுத்தாள்.
அடி மேல் அடி வைத்தால் அம்மி நகருமோ இல்லையோ கற்பாறை மேல் படும் உளியின் அடி மேல் அடியால் அது தன் உருவமிழந்து சிலையின் வடிவைப் பெறும் என்பது சிற்பக் கலைஞர்களின் கூற்று.
வந்தியசேனன் மிகவும் சிரத்தையாக அந்தச் சிலையை வடித்துக் கொண்டிருந்த மறு இரவில் இரவில் தானே நட்சத்திரத்தைக் காண முடியும் அதுவும் நீங்கள் நட்சத்திரம் என்றால் உங்கள் பின்னாடியே சுற்றித் திரியும் வால் அதான் உங்கள் தோழியைத்தான் அப்படி கேட்டேன்..எப்பொழுதும் உங்கள் அருகில் இருப்பார்களே இன்று எங்கே என்று.. ஓ அதுதான்.. பகல் இரவு பாரமல் சிலையையே கொத்திக் கொண்டிருக்றீர்களோ.
மனைவி என்று ஒருத்தி இருந்தால் இப்படி இருக்கமாட்டீர் இல்லையா.. அரசன் முதல் ஆண்டி வரை ஆண்கள் செய்வதுதானே இதில் அதிசியம் என்ன இருக்கிறது தாசியிடம் செல்பவனும் சோமபாணம் அருந்துபவனும் கெட்டவன் என்றால் உலகில் இருக்கும் அனைத்துப் பெண்களும் கன்னியாகவே காலம் தள்ள வேண்டியதுதான்.. ஓ.. தெரியாமல் தவறு செய்யலாம் தெரிந்து தவறு செய்யக் கூடாதா அப்படித்தானே சொல்கிறாய்.. ஒன்று சொல்கிறேன்.. நீ சொன்னது அனைத்தையும் வந்தியசேனன் கூறிவிட்டான்.. அது அறியாத வயதில் புரியாமல் செய்தது அன்பு காட்டவும் ஆதரவு தரவும் ஆட்கள் இல்லை அவனுக்கு ஒரே ஆறுதல் அந்த இளவஞ்சி தான் இனி தவறு செய்ய மாட்டான் என்று உறுதி அளித்திருக்கிறான் என்னிடம்.. காஞ்சி மன்னனின் ரகசிய வருகை படைத்தளபதிகள் மட்டுமே அறிந்த ரகசியமாய் காக்கப்பட அரசர் தங்ககுவதற்காக அனைத்து ஏற்பாடுகளையும் செய்து கொண்டிருந்தார் மன்னரின் கிழக்கு கப்பல்படைத் தலைவனும் எழுனியின் தந்தையுமான தழும்பன்.
தேய்பிறை முடியும் நாளின் பின்னிரவில் மன்னன் தன் முக்கிய அரசு அதிகாரிகளுடன் ரகசிய வீட்டில் தங்கினான் படைத்தலைபதி மற்றும் உயர் அதிகாரிகளுடன் ரகசிய ஆலோசனை நடத்திவிட்டு ஓய்வாக தங்கி பின்னர் மாலையில் அரசு அதிகாரிகள் மற்றும் படைத்தளபதிகளின் குடும்பத்தாருடன் சற்று அளாவளாவிய பொழுதுதான் கவனித்தான் எழுனியை அவளின் அழகில் மெய்மறந்தான் மதி மயங்கினான் தன்னை அவளிடம் பறிகொடுத்தான் பின்னர் அவள் யார் எவர் என அறிந்து தழும்பனை தனியாக அழைத்து வரச் சொன்னான்.. கட்டளைக்குப் பணிந்து அரசனின் அறைக்குச் சென்றான் தழும்பன்.. ஆம் மன்னா எழுனியின் அழகில் மயங்கினோம் மதி இழந்தோம் அவளை மணந்து கொள்ள விரும்புகிறோம் என்ன கூறுகிறீர்கள் எழுனியை மணந்து காஞ்சிக்கு அழைத்துச் செல்கிறோம் தங்களையும் போர்ப்படை அதிகாரியாக பதவி உயர்வு செய்கிறோம் கண்ணோடு கண் பட்டு கலந்தது முதல் காதலில் விழுந்தது வரை எழுனியுடன் தனக்கு ஏற்பட்ட நெருக்கத்தையும் அனுபவத்தையும்.
கடந்த இரண்டு நாட்களாக அவள் வராதததையும் அதனால் தான் மன வேதனையில் விழுந்ததையும் கூறி முடித்தவன் எப்படியோ அவளின் இருப்பிடத்தையும் பிறப்பையும் அறிந்தேன் அவள் தோழி மூலம்.
அவள் கப்பற்படைத்தலைவன் எழும்பனின் மகளாம் அவளை அரசர் மணக்கப் போவதாகவும் அறிந்தேன்.. வாய் குழறியபடியே மனவேதனையில் சில நாட்களாக நிறுத்தி வைத்திருந்த மதுப்பழக்கத்தை எழுனியிடன் கொடுத்த உறுதியையும் மீறி அளவுக்கதிகாமாக குடித்துவிட்டு வந்து உளறியபொழுதுதான் இளவஞ்சி அவனைப் பார்த்து அப்படிக் கேட்டாள்.
என்ன செய்வது எழுனியும் கையறு நிலையில் அவதியுறுவதாகவும் தன்னைச் சந்திக்க விரும்புவதாகவும் பாதுகாப்பு பலப்படுத்தப்பட்டுள்ளது என்றும் தோழி மூலம் அறிந்தேன்.. ஒரு கட்டுமரத்தை மட்டும் ஏற்பாடு செய்துகொள் அவளை எப்படியாவது அழைத்து வந்துவிடுகிறேன் நீங்கள் இருவரும் தூர தேசத்திற்கு சென்றுவிடுங்கள்.. என்ன சரியா.. உந்தன் நட்புக்கும் உன்னால் எனக்கு கிடைக்கும் அன்புக்கும் மகிழ்ச்சிக்கும் முன் இந்த உதவி எம்மாத்திரம் கவலைப்படாமல் சொன்னதை மட்டும் ஏற்பாடு செய் எல்லாம் நல்லபடியாக நடக்கும்.. விடிந்தால் பௌர்ணமி ஊரே விழாக்கோலம் பூத்திருந்தது கோவிலின் குடமுழக்கு வேலைகள் வெகு விமர்சையாக நடைபெற்றுக் கொண்டிருந்தது மறுபுறம் எழினிக்கு மருதாணி இடவும் மணக்கோல அலங்காரங்களைச் செய்யவும் இளவஞ்சி அவள் அறைக்குச் சென்றவள்.
உனக்காக என் குடிலில் வந்தியசேனன் காத்துக் கொண்டிருக்கிறான் உன் உடைகளை நான் அணிந்து கொள்கிறேன் நான் எப்படியோ இங்கு சமாளித்துக் கொள்கிறேன் உடனே அங்கு செல் உணர்ச்சிப் பெருக்கில் அவளை ஆரத்தழுவிய எழுனி.
அந்த நடுசாம நேரத்தில் இளவஞ்சியின் குடிலில் எழுனியும் வந்தியசேன்னும் சந்திக்க பிரிந்தவர்கள் கூடினால் பேச வார்த்தை வராமல் கண்களில் ஆனந்தக்கண்ணீர் சொரிய உணர்ச்சி மேலீட்டால் இருவரும் தழவி உடுத்திருந்த ஆடை நழுவுவதை கூட கவனியாமல் இருவரும் ஒருவருக்கு ஒருவர் ஆடையாயினர் இருமனம் இணைந்தபின் திருமண நாடகம் எதற்கு என்பது போல அக்கணமே பிணைந்தனர் மீறிய உணர்ச்சிப் பெருக்கில் கூடிய இருவரும் களைப்பில் கண்ணயர கோழி கூவுவதைக் கேட்டபிறகு தான் விழிப்பே வந்தது.
அசுர பலத்துடன் அந்த கட்டுமரத்தை கடலில் செலுத்தினான் வந்தியசேனன் அருகில் எழுனி கருநீலக் கடலின் சீற்றத்திலும் குளிர் காற்றிலும் படபடக்கும் நெஞ்சின் பயத்திலும் உறைந்துபோய் அமர்ந்திருந்தாள்.
மகளைக் காணாமல் எழும்பன் தவிக்க மறுபுறமோ அரசனுக்கு பதிலுரையாய் என்ன உரைப்பது என்று மனம் பேதலிக்க இளவஞ்சியை அழைத்து விசாரிக்க.. அவள் எதையும் சொல்லாமல் மறைக்க அவளின் குடிலில் ஆராய.. அங்கு எழுனியின் ஆடைகளில் கோர்த்த விலையுயர்ந்த கற்கள் சிதறி கிடப்படதைக் கண்டு வெகுண்டவன்.
இளவஞ்சியை மிரட்டி சித்திரவதை செய்து நடந்தவற்றை அறிந்து தானே முன்னின்று தனக்கு மிக நெருக்கமான படை வீரர்களுடன் படகில் ஏறி எழுனியைத் தேட முற்பட்டான் எழும்பன்.
அதறக்குள் எப்படியோ தகவல் அரசனின் காதுக்குச் செல்ல சினந்தவன்வந்தியசேனனை உயிருடன் பிடித்து வருமாறு படைவீரர்களுக்குக் கட்டளையிட்டான்.
சித்ரா பௌர்ணமி நாள் சந்திரன் அன்று நடைப்பெறப்போகும் மிகப்பெரிய அழிவைக் காணவோ என்னவோ பயந்து மேகப்பொதிதியில் மறைந்தபடியே கடலிருந்து தன் முகத்தை மேலே கொண்டு வந்தது.
அடுத்து வந்தியசேனனைப் பார்த்து அமைச்சர் அரசருக்கு நிச்சியக்கபட்ட பெண்ணை கவர்ந்து சென்று இருக்கிறாய்.. இது ராஜ துரோகம் என்ன துணிச்சல் உனக்கு ஆம்.. அதுதான் சரியான தண்டனை.. கோவிலின் குடமுழுக்குக்கு உயிர்பலி செய்ததாக இருக்கட்டும்.. அதுவும் இன்றிரவே.
எழுனியைக்காண் அவள் அறைக்குச் சென்றார் உன்னை மணந்துகொண்டு அரசியாக்க நினைத்தேன் நீ செய்த காரியத்திற்கு உன்னை என் அந்தப்புரத்தின் ஆசை நாயகியாக இருக்க உத்திரவிடுகிறேன் இன்றிரவு என் பசிக்கு இரை நீ தான்.. யாரங்கே.. அழைத்துச் செல்லுங்கள் இவளை அந்தப்புரத்திற்கு அது ஒருக்காலும் முடியாது நான் எச்சில் பட்டவள் உன் இச்சைக்கு அடிபணிய மாட்டேன்.. அவள் திமிரத் திமிர அழைத்துச் செல்லுங்கள் பாதுகாப்பாக அவளை.
உத்தவிரட்டார் அரசர் சிறகொடிந்த கிளியாய் தங்கக்கூண்டில் அடைபடப்போவதை உணந்த எழுனி வந்தியசேனனை கடலில் வீசும் முன் கடைசியாக ஒருமுறை அவர் முகத்தை காண அனுமதி கொடுங்கள் அது போதும்.. யோசித்த அரசர் அரசன் தன் பரிவாரங்களுடன் மலையின் உச்சியிலிருந்து விளக்கொளியில் மின்னும் கடற்கரை கோவிலையும் அதன் ஊடே நடைபெறும் ஆடல் பாடல் நிகழ்ச்சிகளையும் ரசித்தப்படி இருக்க.. அவன் மனமோ இரவு எழுனியுடன் நடைபெறப் போகும் உறவை நினைத்து நினைத்து களித்தது.
சங்கலியால் கட்டி வைத்த பாறாங்கல்லில் கண்கள் சொருக வந்தியசேனன் தன் கடைசி பயணத்திற்கு பிரயாணமானான் ஒரு பொழுது வாழ்க்கை வாழ்ந்து மறு பொழுது தன் கண் முன்னே காதலன் உயிர் பிரியப்போவதை தாங்கொணாமல் கன்னம் சிவக்க அழுது கண்கள் வீங்கி தலைமுடி கலைந்து உயிரற்ற பிணமாய் வீற்றிருந்தாள் படகின் மறுபுறம் எழுனி.
படகை ஓட்டிய தலைமைக் காவலன் சொல்ல படகில் இருந்த பாறையோடு கட்டிய அவனை தூக்கி வீசும் சமயம் ஓ என்று கதறியவாறு எழுனி அவன் மார்பில் விழுந்து கதற அவளை தனியே பிரித்து.. அவனை கடலில் தள்ளும் சமயம்.
நேரத்தோடு வர வேண்டாமா காத்திருந்து காத்திருந்து என் தூக்கம் தான் கலைகிறது.. மறுநாள் நான் நாட்டிய மாட சிறிது உறக்கம் அவசியம் இல்லையா அவள் பொய்க்கோபத்துடன் அந்தப் பெரியவரை கைப்பிடித்து பஞ்சனையில் படுக்கவைத்து செல்ல அவளின் தலையைக் கோதிய்வாறு.
அன்று வந்தியசேனன் எழுனியின் உடல்கள் மூழ்கிய பொழுது கடலில் ஏற்பட்ட மாற்றத்தால் வீசிய ஆழிப்பேரலை வந்தியசேனனை மட்டும் கடற்கறையில் ஒதுக்க வந்தியசேனன் இளவஞ்சியால் காப்பற்றப்பட்டு இன்பவல்லியைப் பெற்றபின் இளவஞ்சி இறக்க அந்தக் குழந்தையை வந்தியசேனனே வளர்த்து பெரியவளாக்கி குலத்தொழிலான நாட்டியத்தையே கற்கவைத்து இறுதி மூச்சு வரை அவளுடனே வாழ்ந்து மடிந்தான்.
அன்று அந்தக் கடற்கரை கோவிலை ஆழிப்பேரலை தன்னுள் உள்வாங்கிக்கொள்ள இன்றும் அந்தக் கோவில் கடலில் மூழ்கியபடி மாமல்லபுரத்தின் தற்போதைய கடற்கரைக் கோவிலுக்கு சற்று தொலைவில் மூழ்கியபடி காணப்படுகிறது.
வாசுகாறை என்னும் நாட்டை சுமவன் என்னும் அரசன் அறம் தவறாது ஆட்சி செய்து வந்தான்.சுமவன் மிக பெரும் சிவபக்தன் அதனால் நாட்டின் தென்பகுதியில் மிகப்பெரும் சிவாலயத்தை அமைக்கும் பணியில் ஈடு பட்டிருந்தான்.
வாசுகாறைக்கு அவ்வப்போது எதிரிகளிடம் இருந்து அச்சுருத்தல்கள் இருந்து கொண்டே இருந்தது இதற்கு நாட்டின் இயற்கை வளம் முக்கிய காரணம்.
வெறும் ஏட்டு கல்வி மட்டும் உதவாது என்று எண்ணிய மன்னன் தொழில் சார்ந்த கல்வி முறையை பெரிதும் ஊக்குவித்தான் அதற்கு நல்ல பலனும் கிடைத்தது.
பவதனி ஓர் பேரழகிமன்னனுக்கு வேறு ஆண் வாரிசு கிடையாது அதானால் பவதனியை மணந்து கொண்டால் நாட்டையும் கைப்பற்றி விடலாம் என்கிற எண்ணத்தில் பகைவர்கள் இருந்தனர்.
சுமவன் ஆன்மிக பணிகளில் ஈடு பட்டிருந்ததால் நாட்டை பாதுகாக்கும் பொறுப்பினை தனது சேனாதிபதி வம்திரனிடம் ஒப்படைத்திருந்தான்.
எதிரிகளின் அச்சுறுத்தல்கள் அதிகம் இருப்பதால் பவதினி நகர்வலம் செல்லும் பட்சத்தில் பாதுகாப்பு மிகவும் சிரத்தையாக மேற்கொள்ளப்பட்டிருக்கும்.
வசும்பனுக்கு சில நாட்களாக சரியான் தூக்கமில்லை மேலும் துர்சொப்பனங்கள் வேறு இதற்கான காரணம் அறிய அரசகுல ஜோதிடர் அறகசியை வரவழைத்தான்.
இருக்கிறது மன்னா நமது அண்டை நாடான வார்சுழியில் அமைந்துள்ள சிவாலயத்தில் தாங்கள் தொடர்ந்து பதினாறு நாட்கள் பூஜை செய்ய வேண்டும் என்றார்.
இப்போது வம்திரன் குறுக்கிட்டான் அவர்கள் எப்போது நம்முடன் போர் புரியலாம் என்று காத்திருக்கிறார்கள் அவர்களிடம் சென்று நாம் எப்படி உதவி கோர முடியும்.
இது மட்டும் இல்லை மன்னா முடி சூட்டிய பின்னர் நீங்கள் உங்கள் உயிரை மாய்த்துக் கொள்ள வேண்டும் மன்னா என்று திக்கி தினறி சொல்லி முடித்தார்.
அவனுக்குள்ளும் ஒரு காதல் இருந்தது காதலுக்கு காரணம் மத்தமிழ் பேருக்கேற்றார் போல் தமிழின் இனிமையும் அழகும் சரிவர கலந்த பெண்ணாக இருந்தால்.
இன்று அவளை அவன் பார்க்க சென்றான் மாலை மங்கும் வேளையில் விழித்திருந்தது போதும் என்று சூரியன் வீட்டிற்கு செல்ல ஆயத்தமாகி கொண்டிருந்தது.
இவன் இல்லை என்பது போல் தலையாட்டிவிட்டு நமக்கும் வார்சுழிக்கு போர் மூளும் நிலை இருக்கிறது அந்த போரில் வெற்றி கண்டு மன்னனிடம் இது பற்றி பேசுகிறேன் என்றான்.
கூடிய விரைவில் பவதனிக்கு மணம் முடித்துவிட்டு தவம் புரிய வனம் புக போவதாக சொல்லி நான் வனாந்திரத்தில் எனது உயிரை மாய்த்து கொள்ள முடிவு செய்திருக்கிறேன் என்றார்.
பின்னர் வார்சிழியின் தூதுவன் வந்தான் தங்கள் மன்னர் போர் புரிய நாட்டம் தெரிவித்திருப்பதையும் இடத்தை நீங்களே தேர்வு செய்யலாம் என்றான்.
இதற்கு காரணம் மெதுவாக கொல்லும் நஞ்சை எதிரி நாட்டு அரசன் இவனுக்கு குடுக்க சொல்லியிருக்கிறான் என்பதை தாமதமாகத் தான் அறிந்தார்கள் ஒற்றர்கள்.
இந்த நிலைமையில் அவனை போர் புரிய வேண்டாம் என்று தடுத்தனர் அவனது சகாக்கள் வீழ்வது இழிவாக விழுந்து கிடப்பது இழிவே என்று சொல்லி அவர்களிடம் ஒரு புன்னகையை உதி்ர்த்தான்.
இருந்தும் உயிர் போகும் முன் வெற்றியை காணிக்கை ஆக்குகிறேன் என்று வாக்கு குடுத்திருந்ததால் தனது புரவில் தாவி ஏறி வாசுகாறை நோக்கி விரையத் துவங்கினான்.
வம்திரனின் சந்தோஷத்தை கெடுக்க நினைத்த அமைச்சர் சுமவனிடம் அவன் காதல் கொள்ளும் பெண்ணை நாடு கடத்திவிடலாம் அல்லது அவளை கொலை செய்து விடலாம்.
இந்த முடிவின் படி மறு நாளே மத்தமிழ் வீட்டுடன் நெருப்பி்ன் நக்குகளுக்கு இரையாக்கப்பட்டாள்.அது கொலையாக இல்லாமல் விபத்தென ஆக்கப்பட்டது.
இத்தனை நாள் நீ கட்டி காத்த வாசுகாறையை இனி யார் பார்த்து கொள்வார் அப்படி சொல்லாதே வம்திரா உனக்காக இல்லாவிட்டாலும் எனக்காகவும் இந்த நாட்டிற்காகவும் நீ இதை ஏற்றுத்தான் ஆக வேண்டும்.
நாட்கள் கடந்தன ஆலய திருப்பணிகள் முடிந்தன ஆகம விதிகளின் படி பூஜைகள் மேற்கொள்ள மிக பெரும் யாகங்களுக்கு ஏற்ப்பாடு செய்ய பட்டது.
இறுதியாக ஒரு முடிவெடுத்தான் மன்னனுக்கு மடல் ஒன்றை எழுதினான் அவனுக்கு விசுவாசமான ஒருவனை அழைத்து மன்னரிம் சேர்க்க சொன்னான்.
அர்ச்சுனன் நன்றி குருதேவா நான் பெரும் பாக்கியம் செய்தவன் அதற்கான தகுதி எனக்குண்டாக ஆசீர்வதியுங்கள் பெருமானே ஏகலைவன் குருதேவரே பக்கத்துக்காட்டில் வாழும் வேடர்களின் தலைவனான இரண்யதனுஸ் என்பவரின் மகன் நான்.
அவ்வித்தையைக் கற்பிப்பதில் தங்களைவிடச் சிறந்த ஆசிரியர் எவரும் இலர் என்று கேள்விப்பட்டு த் தங்களையே குருவாக வரிக்க வந்திருக்கிறேன்.
என்னையும் தங்கள் சீடர்களில் ஒருவனாக ஏற்றுக் கடாட்சிக்கவேண்டும் மகாகுருவே மீண்டும் வணங்குகிறான் துரோணர் எழுந்திரு வேடன் மகனே கல்வி தேடி குருவை நாடி வந்தவனை உதாசீனப்படுத்தக்கூடாது.
ஏகலைவன் தங்கள் கட்டளைப்படியே ஆகட்டும் குருதேவா வணங்கித் திரும்புகிறான்மனதுக்குள் தங்களையே குருவாக வரித்து தங்கள் பதுமையின் முன் என் பயிற்சிகளை ஆரம்பிப்பேன் வழிகாட்டுவீராக அர்ச்சுனன் துரோணரைப் பார்த்து வணக்கம் ஐயனே உனக்கு மேம்பட்ட சீடன் எனக்கில்லை என்று என்னைத் தழுவிக்கொண்டு ஒரு முறை அன்புடன் கூறி இருக்கிறீர்கள்.
எங்கள் பின்னால் வந்துகொண்டிருந்த நாய் ஒன்று பலமாகக் குரைத்துக்கொண்டே ஒரு கரிய வேடுவச் சிறுவனை நோக்கி ஓடியது.ஆனால் சிறிதே நேரத்தில் ஏழு பாணங்களால் நிரப்பப்பட்ட வாயுடன் குரைக்கமுடியாமல் அந்நாய் எங்களிடம் ஓடி வந்தது.
யார் இவ்வளவு திறமையுடன் அம்புகளை எய்தார்கள் என்று அவ்வேடச்சிறுவனைத்தேடிக் கேட்டதில் வீரர்களே நான் இரண்யதனுஸ் என்பவனுடைய மகன்.
இப்போது கூறுங்கள் குருதேவரே அவன் எவ்வாறு உங்கள் சீடனானான் எப்போது விற்பயிற்சி பெற்றான் எங்களுக்கும் தெரியாத வித்தைகளை அவன் எப்படிக் கற்றான் ?
ஏகலைவன் துரோணரைப் போன்று மண்ணால் செய்யப்பட்ட பதுமையின் முன் வணங்கிவிட்டு தொடர்ந்து அம்புகளை எய்தவண்ணம் விற்பயிற்சியில் இருக்கிறான்.
மேலும் பயிற்சியைத் தொடர்ந்து செய்து வருகிறேன்.அருள்பாலியுங்கள் குருநாதரே துரோணர் மகிழ்ச்சி ஏகலைவனே உன் திறமை கண்டு போற்றுகிறேன்.
இதோ உங்கள் காணிக்கை ஏற்றுக்கொள்வீர்களாகஇவ்வாறு கூறிக்கொண்டே தன் வலக்கைக் கட்டை விரலை வெட்டி துரோணரிடம் தருகிறான் ஏகலைவன்.
துரோணரும் வாய்ப் பேச்சற்றவராக கைகளை உயர்த்தி ஏகலைவனை ஆசீர்வதித்தவண்ணம் அர்ச்சுனனைப் பார்க்கிறார் உன் போட்டியை ஒழித்துவிட்டேன் பார்த்தாயா என்ற குறிப்பு தோன்ற அர்ச்சுனன் பதறிக்கொண்டே ஓடி வருகிறான்.
நேற்றிரவு ஏகலைவன் கானகத்தினோரம் ஒரு பசுவைக் கொல்ல வந்த புலியின் வாயை அம்புகளால் கட்டி விரட்டியடித்த விந்தையை நட்சத்திர ஒளிக்கிடையே நான் கண்டேன்.
அர்ச்சுனன் குருதேவா என்னைவிடச் சிறந்த வில்லாளி என்னிடம் ஏற்படுத்திய மன உளைச்சலில் தங்கள் மனதை சங்கடப்படுத்தியதற்கு நான் மிகவும் வருந்துகிறேன்.
துரோணர்ஏகலைவனைப் பார்த்து வாழ்க குழந்தாய்ஒன்பது விரல்களைக் கொண்டு கைகூப்பி வணங்கும்படி உன்னைச் செய்துவிட்டேனேஎன் விபரீதகோரிக்கையை பொறுத்துக்கொள்வாயாக இன்னமும் உன் வில் வித்தை ஆசை போகவில்லைபோலிருக்கிறதே.
வலக்கை கட்டைவிரல் இழந்தும் இது எப்படி சாத்தியமாயிற்று என்று எனக்கே வியப்பாக இருக்கிறது ஏகலைவன் குருதேவரே உங்கள் பரிபூரண ஆசி இருக்கும்போது எதுதான் சாத்தியமாகாது ?
நான் இடக்கைப் பழக்கம் உள்ளவனாயிற்றே அதனால் என் வில் வித்தைக்கு எவ்வித பாதிப்பும் இல்லை இனியும் இருக்காது.அது இருக்கட்டும் தாங்கள் இப்போது என்னைக் காண வந்த காரணம் நான் அறியலாமோ பெருமானே ?
எகலைவன் கூற்றைக் கேட்ட துரோணரும் அர்ச்சுனனும் திகைத்துப் போகிறார்கள்.முகத்தில் குற்ற உணர்வுடன் துரோணர் என்னை மன்னித்துவிடு என் பிரிய சீடனே நான் முதலிலேயே உன்னிடம் உண்மையைக் கூறியிருக்கவேண்டும்.